Dit sal ’n tweede loonstyging vir die 2018-’19-boekjaar vir die landbousektor beteken. Die verpligte nasionale minimum loon sal R20 per uur of R3 500 per maand wees.
Hoewel die Regering hierdie versagting en die moontlikheid van kwytskelding as reddingsboeie vir die sektor bied, is daar steeds kommer rakende werksverliese. Die landboubedryf word steeds deur die droogte gewurg, terwyl dieresiektes uitvoer belemmer.